Diari Oficial de la Generalitat Valenciana


Sumari del DOGV 3204, del 16-03-1998 (1998/1624)

ACORD de 17 de desembre de 1997, de la Comissió Territorial d'Urbanisme de València, relatiu a la modificació de les Normes Subsidiàries de Villar del Arzobispo, l'homologació i el Pla Parcial del Sector La Balsilla.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3204

Data del DOGV
:   16-03-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/1624


Data del document
:   17-12-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 17 de desembre de 1997, de la Comissió Territorial d'Urbanisme de València, relatiu a la modificació de les Normes Subsidiàries de Villar del Arzobispo, l'homologació i el Pla Parcial del Sector La Balsilla. [1998/Q1624]
  
Vist l'expedient remés per l'Ajuntament de Villar del Arzobispo que fa referència a la modificació de les Normes Subsidiàries, l'homologació i el Pla Parcial del Sector La Balsilla, i de conformitat amb els següents:
  
Antecedents de fet
  
Primer
  
El Projecte de Modificació de les Normes i Homologació del Sector la Balsilla es va sotmetre a informació pública mitjançant l'acord del Ple de l'Ajuntament en la sessió del dia 28 de juliol de 1997 i, després del pertinent període d'informació pública, en el qual es van presentar 7 al·legacions, es va aprovar provisionalment pel mateix òrgan en data 30 de setembre de 1997.
  
El Ple de l'Ajuntament va acordar sotmetre a exposició pública en la sessió del dia 28 de juliol de 1997, el Programa per al Desenvolupament d'aquest àrea, juntament amb el Pla Parcial i l'Avantprojecte d'Urbanització, presentat per Nova Indústria Valenciana, SA.
  
Segon
  
El Projecte de Modificació de Normes consta de memòria justificativa, document annex d'homologació del sector i estudi d'impacte ambiental.
  
El Pla Parcial consta de memòria informativa i justificativa, normes urbanístiques i plans d'informació i ordenació.
  
Tercer
  
La modificació té per objecte el canvi de classificació d'una àrea pròxima a les 30 hectàrees, que passa de sòl no urbanitzable comú a sòl urbanitzable d'ús industrial, i en justifica la necessitat la incapacitat del sòl urbà industrial previst pel planejament per a albergar grans i mitjanes indústries. Es justifiquen a més a més les expectatives que hi ha d'ubicació al municipi d'indústries ceràmiques, tant per la proximitat de les pedreres com per la bona comunicació viària.
  
Homologació, delimitació
  
Es realitza per elements urbanístics de conformitat amb el que estableix l'article 20 de la Llei Reguladora de l'Activitat Urbanística.
  
Ordenació estructural
  
S'inclouen com a elements de la xarxa primària, les carreteres que delimiten el sector al sud i a l'est, la rotonda d'accés i el vial interior previst, així com les xarxes d'infraestructures que n'integraran l'ordenació.
  
Es defineix com a ús dominant l'industrial. S'identifica el sector amb l'àrea de repartiment i es concreta un aprofitament tipus de 0.67 metres quadrats/metres quadrats, determinat a partir d'una edificabilitat neta de 0.8 metres quadrats/metres quadrats.
  
L'Ajuntament justifica la determinació d'aquest aprofitament tipus, en tractar-se d'aprofitaments habituals en sòls industrials, i considera a més que l'edificabilitat bruta del polígon industrial contemplat en les normes és 1.02 metres quadrats/metres quadrats. En relació amb el sòl urbanitzable residencial del planejament vigent, es justifica el diferent aprofitament en el seu diferent ús i en els majors costos d'urbanització i de connexió amb les xarxes d'infraestructures del nou sector industrial.
  
El document estableix a més a més les condicions de connexió del sector en el seu entorn.
  
Pla Parcial
  
Respon a una iniciativa particular per a implantar una indústria ceràmica de grans dimensions, planteja una ordenació a través d'una única illa industrial i reserva les zones verdes públiques de conformitat amb el que estableix l'article 22 de la Llei Reguladora de l'Activitat Urbanística, preveient addicionalment un 4% de la seua superfície per a sòl dotacional públic.
  
Quart
  
Amb data 18 de novembre de 1997, s'ha sol·licitat un informe a la Confederació Hidrogràfica del Xúquer, sense que fins a la data se'n tinga constància de l'emissió.
  
Cinquè
  
Villar del Arzobispo té Normes Subsidiàries de Planejament aprovades definitivament per la Comissió Territorial d'Urbanisme en la sessió de 22 d'abril de 1997.
  
Sisè
  
La Comissió Informativa de la Comissió Territorial d'Urbanisme de València, en la sessió del dia 5 de desembre de 1997, va emetre un informe relatiu al projecte que ens ocupa, i va complir així el que estableix l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, d'acord amb el que estableix l'article 38, per remissió del 55.1 de la Llei 6/1994, de 15 de novembre, Reguladora de l'Activitat Urbanística.
  
Segon
  
La documentació està completa, als efectes del compliment del que estableix l'article 27 de la Llei Reguladora de l'Activitat Urbanística i la Instrucció 1/1996 sobre homologació de plans.
  
Tercer
  
Amb data 18 de novembre de 1997 el director general per al Desenvolupament Sostenible emet una declaració d'impacte ambiental, en el sentit d'estimar acceptable el Projecte de Modificació de les Normes Subsidiàries de Villar del Arzobispo, amb una sèrie de condicionants que figuren en la mencionada declaració.
  
La Divisió de Carreteres de la Direcció General d'Obres Públiques de la Conselleria d'Obres Públiques, Urbanisme i Transports emet un informe favorable amb data de 2 de desembre de 1997.
  
Quart
  
Si bé la modificació suposa un increment de l'aprofitament lucratiu, s'estima complimentat l'article 55.3 de la Llei Reguladora de l'Activitat Urbanística, en establir-se per al Pla Parcial una reserva dotacional pública addicional a la reserva obligatòria de zones verdes de la Llei Reguladora de l'Activitat Urbanística, per import d'un 4% de la superfície del sector.
  
Cinqué
  
Segons es desprén de la documentació aportada per l'Ajuntament, es remet el Projecte de Modificació de les Normes Subsidiàries i l'homologació del sector a efectes de l'aprovació definitiva d'aquests, i el Pla Parcial a efectes d'expedició de cèdula d'urbanització o informe, i el Ple municipal se'n reserva l'aprovació definitiva.
  
Sisé
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a emetre dictamen resolutori sobre l'aprovació definitiva d'homologacions de sectors de municipis de menys de 50.000 habitants, de conformitat amb el que disposa l'article 39 de la Llei Reguladora de l'Activitat Urbanística, per remissió de la disposició transitòria primera d'aquest text legal, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vist el que s'ha dit més amunt, la Comissió Territorial d'Urbanisme de València, en la sessió del dia 17 de desembre de 1997, va acordar:
  
- Aprovar definitivament la modificació de les Normes Subsidiàries de Villar del Arzobispo i l'homologació del sector La Balsilla.
  
- Emetre informe favorable respecte del Pla Parcial del Sector La Balsilla d'aquest municipi.
  
L'Ajuntament de Villar del Arzobispo haurà de notificar el contingut d'aquest acord a tots els particulars interessats en l'expedient a què es fa referència.
  
Contra aquesta resolució, que no posa fi a la via administrativa, s'hi podrà interposar un recurs ordinari davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador des de la data de recepció de la notificació.
  
Tot això, sense perjudici que hi puga exercitar qualsevol altre recurs que estime oportú.
  
València, 17 de desembre de 1997.- El secretari de la Comissió Territorial d'Urbanisme: José Manuel Palau Navarro.